শেকৃবি প্রতিনিধিঃ রাজধানীর শেরেবাংলা কৃষি বিশ্ববিদ্যালয়ের (শেকৃবি) অ্যানিম্যাল সায়েন্স ও ভেটেরিনারী মেডিসিন অনুষদের শিক্ষার্থীরা সাভারে অবস্থিত কেন্দ্রীয় গো-প্রজনন ও দুগ্ধ খামারের কৃত্রিম প্রজনন ও ঘাস উৎপাদন কেন্দ্র পরিদর্শন করেন। তত্ত্বীয় জ্ঞানের পাশাপাশি ব্যবহারিক জ্ঞান অর্জনের জন্য বৃহস্পতিবার (১ মার্চ) তারা এই শিক্ষা ভ্রমণে যান। এতে অ্যানিম্যাল নিউট্রিশন, জেনেটিক্স ও ব্রিডিং বিভাগের অধ্যাপিকা ডা. লাম ইয়া আসাদ ও ফার্মাকোলজি ও টক্সিকোলজি বিভাগের সহকারী অধ্যাপিকা রুপালী আক্তার এবং লেভেল ৪ ও সেমিস্টার ২ এর ৪৭ জন শিক্ষার্থী অংশগ্রহণ করেন।